text: Flensborg satser på Hamborg
  17 marts 2015 kl. 15.32
  Det har stor betydning for Flensborg, hvis det bliver Hamborg, der bliver vært for OL, lyder det fra Flensborg.
  Flensborg har nu sendt et officielt tillykke til Hamborg, efter Hamborg mandag aften blev udpeget som den tyske ansøger som værtsby til de Olympiske Lege 2024.
  - Som mulig vært for håndboldkampene i forbindelse med OL i Hamborg har Flensborg By en masse at byde på. Med mange års erfaring i Tysklands øverste håndboldliga og med Flensarena er Flensborg et spændende bud på et godt sted for at gennemføre håndboldkampene, lyder det fra Flensborgs overborgmester Simon Faber.
  